Na podlagi drugega odstavka 14. člena Zakona o nujnih ukrepih za zagotovitev stabilnosti zdravstvenega sistema (Uradni list RS, št. 100/22) je Upravni odbor Zavoda za zdravstveno zavarovanje Slovenije na 14. redni seji 26. 1. 2023 sprejel

**Sklep o dopolnitvi in spremembah**

**Sklepa o določitvi seznama medicinskih pripomočkov, pri katerih lahko**

**izbrani osebni zdravnik prenese pooblastilo za predpisovanja na druge zdravstvene delavce**

1. člen

V Sklepu o določitvi seznama medicinskih pripomočkov, pri katerih lahko izbrani osebni zdravnik prenese pooblastilo za predpisovanja na druge zdravstvene delavce, številka 0072-21/2022-DI/1, z dne 16. 8. 2022, se v Prilogi »Seznam medicinskih pripomočkov, pri katerih lahko izbrani osebni zdravnik prenese pooblastilo za predpisovanje na druge zdravstvene delavce« (v nadaljnjem besedilu: Priloga), v skupini 5. Medicinski pripomočki za podporo gibalnih zmožnosti, v podskupini IV. Terapevtski in negovalni medicinski pripomočki:

* doda nova druga vrstica, ki se glasi:

|  |  |  |  |  |
| --- | --- | --- | --- | --- |
| 0566 | ELEKTRIČNA NEGOVALNA POSTELJA S TRAPEZOM ZA OBRAČANJE, VAROVALNIMA OGRAJICAMA IN MIZICO; |  |  |  |

* v dosedanji drugi vrstici, ki postane tretja vrstica, beseda »OGRAJA« nadomesti z besedo »OGRAJICA«;
* v dosedanji tretji vrstici, ki postane četrta vrstica, beseda »OGRAJA« nadomesti z besedo »OGRAJICA«;
* dosedanje četrta do osma vrstica postanejo peta do deveta vrstica.

2. člen

V Prilogi se v skupini 8. Blazine proti preležaninam medicinska pripomočka spremenita, tako da se glasita:

|  |  |
| --- | --- |
| 0801 | BLAZINA PROTI PRELEŽANINAM ZA POSTELJO |
| 0802 | BLAZINA PROTI PRELEŽANINAM ZA SEDEŽ |

KONČNA DOLOČBA

3. člen

Ta sklep se objavi na spletni strani Zavoda za zdravstveno zavarovanje Slovenije in začne veljati 1. februarja 2023.

Št. 0072-8/2023-DI/1

Ljubljana, dne 26. januarja 2023

Upravni odbor

Zavoda za zdravstveno zavarovanje Slovenije

**Irena Ilešič Čujovič**

predsednica